**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаса вöр комитетлы вöр йитöдъяс юкöнын торъя уджмогъяс сетöм да "Коми Республикаса вöр комитет йылысь"**

**Коми Республикаса Правительстволöн 2006 во декабр 28 лунся 332 №-а шуöмö вежсьöмъяс пыртöм йылысь» Коми Республикаса Правительстволöн 2009 во июнь 25 лунся 175 №-а шуöмö вежсьöм пыртöм йылысь**

Коми Республикаса Правительство шуис:

Пыртны «Коми Республикаса вöр комитетлы вöр йитöдъяс юкöнын торъя уджмогъяс сетöм да "Коми Республикаса вöр комитет йылысь" Коми Республикаса Правительстволöн 2006 во декабр 28 лунся 332 №-а шуöмö вежсьöмъяс пыртöм йылысь» Коми Республикаса Правительстволöн 2009 во июнь 25 лунся 175 №-а шуöмö татшöм вежсьöм:

Вöр йитöдъяс юкöнын Коми Республикаса вöр комитетлы сетöм торъя уджмогъяс лыддьöг (шуöм дорö содтöд) гижны содтöдын индöм серти.

Коми Республикаса Юралысь В. Торлопов

Сыктывкар

2009 вося сентябр 25 лун

274 №

Коми Республикаса Правительстволöн

2009 во сентябр 25 лунся 274 №-а шуöм дорö

СОДТÖД

«Коми Республикаса Правительстволöн

2009 во июнь 25 лунся 175 №-а шуöм дорö

СОДТÖД

Вöр йитöдъяс юкöнын Коми Республикаса вöр комитетлы

сетöм торъя уджмогъяс

ЛЫДДЬÖГ

Вöр йитöдъяс юкöнын Коми Республикаса вöр комитетлы сетöм торъя уджмогъяс:

1) Коми Республика эмбурын вöр участокъяс ас киын кутны, наöн вöдитчыны да веськöдлыны;

2) индыны чина йöз лыддьöг, кодъяслöн эм право гижны административнöй право торкалöмъяс йылысь сёрнигижöдъяс, мый серти делöяссö видлавны индöма федеральнöй заканодательство серти Россия Федерациялöн субъектъясса олöмö пöртысь власьт органъяслöн вöр йитöдъяс юкöнын уджмогъясö;

3) индыны удж нуöдöмын дзескöдöмъяс либö дзикöдз дугöдны уджсö сэк, кор сы вöсна шоча паныдасьлысь да дзикöдз быранвыя пуяслöн, кустъяслöн, лианаяслöн, мукöд вöр быдмöгъяслöн, кутшöмъясöс пыртöма Коми Республикаса гöрд книгаö, лыдыс чинас либö вермас чинны да (либö) налöн быдманіныс лёкмас;

4) законодательствоöн артыштöм пöрадок серти индыны вöрса парк зонаясын удж нуöдан зонаяс, вöрса парк зонаяслысь плöщадьяс, веж зонаяс, индыны да вежны вöрса парк зонаяслысь, веж зонаяслысь мудорсö.

Вудж. Кузнецова Н.А., 1834 пас